משה אבוטבול

משה אבוטבול (נולד בי"ד בתמוז ה'תשכ"ה, 14 ביולי 1965) הוא סגן שר החקלאות וחבר הכנסת מטעם מפלגת ש"ס. בעבר כיהן כראש עיריית בית שמש. נולד בשכונה ד' בבאר שבע למשפחה מסורתית ולמד בבית ספר ממלכתי חילוני "צאלים". בגיל 6, חזר בתשובה ועבר ללמוד בבית בלומנטל שבירושלים ובהמשך בשלוחת ישיבת איתרי שבבית שמש. וכן בישיבה הגדולה איתרי סניף בית צפפא תלפיות בירושלים. במהלך שירותו הצבאי שימש כנהג ביחידת הגששים וברבנות הצבאית. אבוטבול שידר בתחנת רדיו חרדית, ושיחק בכמה סרטי קולנוע חרדי של חברת ״גל דיסק״: ״גלגל חוזר״, ״בן ערובה״, ״משחק כפול״ ועוד. שימש כמורה, מחנך וניהל מוסדות חינוך תורניים והקים בבית שמש מוסד בשם "ממזרח שמש" שמטרתו היא הפצת ערכי היהדות בעיר ופעילות חינוך וחסד. משנת 1993 שימש כחבר מועצת העיר בית שמש מטעם תנועת ש"ס, מונה על אגף ההנדסה והבינוי, על אגף התרבות התורנית והרווחה החרדית וממלא־מקום ראש העיר. לקראת הבחירות לרשויות המקומיות ב־2008 התמודד לראשות העיר בתמיכת מפלגת העבודה, דגל התורה, שומרי אמונים ומפלגת "דור אחר", זכה ב־46% מקולות הבוחרים וגבר על ראש העיר המכהן דניאל וקנין מהליכוד ושלום לרנר נציג הציבור הדתי לאומי שנתמך על ידי חסידות גור. ב-2013 התמודד אבוטבול בשנית לראשות העיר, כשמולו הוצב אלי כהן מטעם הבית היהודי, שזכה לתמיכת "הגוש הציוני" במועצה. אבוטבול זכה ב־51% מקולות הבוחרים ונבחר לתקופת כהונה שנייה. מערכת הבחירות לוותה במתיחות בין חרדים וחילונים, ועקב חשד לזיופים שהתגלו בבחירות מצד אנשי סיעת "כח" החרדית נערכו הפגנות נגד ניצחונו של אבוטבול והושמעו קריאות לחלוקת העיר. לבסוף הורה בית המשפט על בחירות חוזרות, שנערכו ב-11 במרץ 2014. אחוז ההצבעה עלה ב־10% ואבוטבול זכה בשנית בכ־51% מהקולות בפער של 758 קולות. בבחירות לרשויות המקומיות בשנת 2018 התמודד אבוטבול על תקופת כהונה שלישית, אך הפעם הפסיד – בפער של 533 קולות – לד"ר עליזה בלוך. עקב ליקוי בהגשת רשימת ש"ס בערב הבחירות, הוצב אבוטבול ברשימת יהדות התורה, תוך התחייבות לפרישה אם לא ייבחר לראש העירייה. לאחר ההפסד הודיע על פרישתו, אך עיכב את התפטרותו מהמועצה במספר שבועות בהוראת הרב חיים קנייבסקי, לגרום לכך שכל הסיעות החרדיות יכנסו יחד עם אגודת ישראל להיכנס לקואליציה העירונית של בלוך. במהלך המשבר הפוליטי בישראל הוצב שלוש פעמים במקום התשיעי של רשימת ש"ס. בבחירות לכנסת העשרים ואחת (2019) זכתה הרשימה בשמונה מנדטים, אך בשתי המערכות הבאות (2019 ב' ו-2020) היא זכתה בתשעה מנדטים וכך נכנס אבוטבול לכנסת. לקראת הבחירות לכנסת העשרים וארבע (2021) הוצב במקום השמיני, ריכז את המטה האתיופי והגרוזיני ונכנס לכנסת. בספטמבר 2020 הקים את השדולה למען שמירת השבת המונה כ-40 חברי כנסת. בנוסף הקים את השדולה למען קהילת יוצא אתיופיה ואת השדולה להקמת בית חולים בבית שמש. באוגוסט 2022 דורג בפַּרלמטר של "שקוף" ונמצא כמוביל במספר ההצעות לסדר שאושרו. בבחירות לכנסת העשרים וחמש הוצב במקום השמיני ברשימת ש"ס ונכנס לכנסת לאחר שש"ס זכתה ב-11 מנדטים. עם הקמת ממשלת ישראל השלושים ושבע מונה אבוטבול לתפקיד סגן שר החקלאות ופיתוח הכפר, וקיבל את האחריות על צער בעלי חיים במשרד. בספטמבר 2023 הודיעה מפלגת ש"ס כי תציב שוב את אבוטבול כמועמד מטעמה לתפקיד ראש עיריית בית שמש. מול אבוטבול התמודדו על התפקיד ראש העירייה המכהנת עליזה בלוך, והמועמד מטעם מפלגת יהדות התורה שמואל גרינברג. אבוטבול זכה ב-31.6% מהקולות ולא עלה לסיבוב השני. עם נישואיו לאסתר, בשנת 1986, השתקע בעיר בית שמש. הוא מתגורר בשכונת נחלה ומנוחה בעיר. לזוג שמונה ילדים. אשתו, אסתר, היא שף בעלת חברת הסעדה פרטית. במסגרת לימוד התורה היומי שלו, כתב סדרת חיבורים תורניים על התלמוד הבבלי שהתקבצו לסדרת ספרים בשם ״תורת משה״. משה אבוטבול, באתר הכנסת משה אבוטבול, ברשת החברתית פייסבוק משה אבוטבול, ברשת החברתית אקס (טוויטר) משה אבוטבול, ברשת החברתית אינסטגרם משה אבוטבול, ברשת החברתית טיקטוק משה אבוטבול, באתר כנסת פתוחה כרטיס ביקור – משה אבוטבול, בערוץ כנסת באתר יוטיוב משה אבוטבול, באתר ערוץ כנסת ראיון מקיף עם משה אבוטבול ב"חדר החדשות" ירושלים, 16 ביולי 2012 ריאיון עם אבוטבול לפני הבחירות ב-2013 באתר רדיו קול חי, 8 באוקטובר 2013 אבוטבול ל'בחדרי': "היתה שאננות, בורא עולם רצה אחרת" • צפו, באתר בחדרי חרדים, 22 בנובמבר 2018 דניאל בן סימון, הרבנים סימנו את בית שמש, באתר הארץ, 18 ביוני 2004 יאיר אטינגר, מערבה מלופליאנסקי, באתר הארץ, 18 ביוני 2008 ליאל קייזר ויאיר אטינגר, קליע ומכתב איום נשלחו לראש העיר בית שמש, באתר הארץ, 24 בפברואר 2010 אורי רווח, סיפור ילדותו והצלחתו של ראש עיריית בית שמש, סרטון בערוץ "עיריית בית שמש", באתר יוטיוב (אורך: 04:26) יוסי אלי, ההקצנה בבית שמש – בחסות ראש העירייה מטעם ש"ס, באתר nrg‏, 26 בדצמבר 2011 אבי רבינא, ‏משה אבוטבול לירושלמים: 'בית שמש נפלה בגלל שאננות', באתר כיכר השבת, 11 בנובמבר 2018 נאום הפרידה של משה אבוטבול מראשות עיריית בית שמש נובמבר 2018, סרטון באתר יוטיוב (אורך: 7:27) אורי רווח, סיפור ילדותו והצלחתו של ראש עיריית בית שמש, הערוץ הראשון, 9 נובמבר 2011 משה אבוטבול, באתר הכנסת ראשי העיר הנבחרים באתר משרד הפנים יונתן אוריך, ‏בנט ואלי כהן נפגשו: "ההזדמנות האחרונה של בית שמש", באתר כיפה, 09 באוגוסט, 2013 11:10 ניר חסון, אלפי חילונים בבית שמש מחו נגד תוצאות הבחירות; טענות לזיופים, באתר הארץ, 25 באוקטובר 2013 הודעה בדבר תוצאות הבחירות לראש הרשות המקומית בית שמש, ילקוט הפרסומים 6778, התשע"ד, 25 במרץ 2014, עמ' 4672 ענבר טויזר, מהפך בבית שמש: הדתייה ניצחה את ראש העיר החרדי, באתר ynet, 1 בנובמבר 2018 ישי כהן, ‏ברגע האחרון: אבוטבול מתמודד מטעם יהדות התורה, באתר כיכר השבת, 28 בספטמבר 2018 ישי כהן, ‏אבוטבול פורש מהחיים הציבוריים: "אני כותב לכם ודומע", באתר כיכר השבת, 1 בנובמבר 2018 מיכל לוי, משה אבוטבול נפרד מבית שמש, באתר ערוץ 7, 1 בנובמבר 2018 ציוץ של יאיר שרקי ברשת החברתית אקס (טוויטר), 1 בנובמבר 2018 אבי רבינא, ‏פרסום ראשון: זה מכתב ההתחייבות של אבוטבול להתפטר, באתר כיכר השבת, 3 בדצמבר 2018, אבי רבינא, ‏בהוראת הגר"ח קנייבסקי: אבוטבול הודיע על התפטרותו, באתר כיכר השבת, 25 בדצמבר 2018 ציוץ של קול ברמה ברשת החברתית אקס (טוויטר), 9 בפברואר 2021 שדולות בכנסת, באתר הכנסת עידן בנימין, מדד הצעות לסדר בכנסת ה-24: אחמד טיבי מוביל את הכנסת, באתר שקוף, ‏2022-08-09 הממשלה אישרה מינויי סגני שרים, באתר GOV.IL, ‏3 ינואר 2023 ישי כהן וחנני ברייטקופף, ‏דרעי הטיל פצצה פוליטית: משה אבוטבול, יהיה מועמד ש"ס לראשות העיר בית שמש, באתר כיכר השבת, 10 בספטמבר 2023 ישי כהן, ‏משה אבוטבול בריאיון ראשון: עברתי רצח פוליטי בבית שמש, פועלים להשיב את האבידה, באתר כיכר השבת, 19 בספטמבר 2023 אבי כץ, תנו כבוד: לא בכל יום סגן שר מוציא ספר חידושים על מסכתות בש”ס, חרדים 10, 2023